《洛水祖王公应诏诗》
魏晋·何劭

穆穆圣王，体此慈仁。友于之至，通于明神。游宴绸缪，情恋所亲。

通云饯之，于洛之滨。嵩崖岩岩，洪流汤汤。春风动衿，归雁和鸣。

我后飨客，鼓瑟吹笙。举爵惟别，闻乐伤情。嘉宴既终，白日西归。

群司告旋，鸾舆整绥。我皇重离，顿辔骖騑。临川永叹，酸涕沾颐。

崇恩感物，左右同悲。

作者简介：（?—301）西晋陈国阳夏人，字敬祖。何曾子。少与司马炎善。炎为晋王太子，以劭为中庶子。炎称帝，转散骑常侍，以受货为有司所奏，免受追究。迁侍中尚书。惠帝立，为太子太师。赵王伦篡位，以为太宰。博学，善属文，甚骄奢，一日之供以钱二万为限。卒谥康。